Alexandru Petrescu, Președintele ASF: 'Bursa de Valori București este o bună alternativă pentru finanțarea economiei românești'
*	'În Planul Național de Redresare și Reziliență avem fonduri dedicate pregătirilor de listare'

Listarea Hidroelectrica alături de emisiunile de titluri de stat Fidelis au creat o cultură investițională în țara noastră și este important ca investitorii și antreprenorii să înțeleagă că Bursa de Valori București (BVB) reprezintă o bună alternativă pentru finanțarea economiei românești, a afirmat, vineri, Alexandru Petrescu, Președintele Autorității de Supraveghere Financiară (ASF), cu ocazia evenimentului ce a marcat un an de la debutul Hidroelectrica la BVB.